તાજો હુમલો વડાપ્રધાન મોદી અને કેન્દ્રીય ગૃહ મંત્રી રાજનાથ સિંહને નક્સલિયો તરફથી ખુલો પડકાર છે. રાજનાથ સિંહે લખનઉમાં પ્રેસ કોન્ફ્રેંસમાં જણાવ્યું કે નક્સલી અમારા માટે પડકાર છે અને આ પડકારનો આપણે સાથે મળીને સામનો કરવો પડશે. ગૃહમંત્રીએ જણાવ્યું કે નક્સલીયોએ નિર્દોષ ગામવાળાઓને ઢાલ બનાવીને સીઆરપીએફ પર હુમલો કર્યો અને અમે નિર્દોષો પર ગોળી નથી ચલાવતા. રાજનાથે જણાવ્યું 'નક્સલીઓ ભયભીત થઇ ગયા છે, આવી ઘટનાઓને રોકવા માટે જે પણ સંભવ બનશે તે કરવામાં આવશે. અમે હાથ પર હાથ રાખીને બેસી નહીં રહીએ. આ દેશના નાગરિકો માટે પડકાર છે અને વ્યક્તિગત પ્રકારે આ ઘટનાથી હું દુ:ખી છું.'